# Nicole Anderson

Nicole Gale Anderson (29 d'agost de 1990, Rochester, Indiana, Estats Units) és una actriu, model i ex-gimnasta estatunidenca, coneguda pel seu paper de Macy Misa a la sèrie de Disney Channel JONAS L.A. i pel de Kelly Parker a la sèrie d'ABC Family Make It or Break It.

## Carrera
### Gimnàstica

Fou inscrita a gimnàstica amb 3 anys i va guanyar les competicions de gimnàstica nacional, obtenint bones qualificacions dels jutges, després de 10 anys de carrera, es va veure obligada a retirar-se'n a causa de els lesions que comportava i el seu desig de seguir com a actriu.

### Model

Anderson va rebre una beca per a la Barbizon Modeling School a Geòrgia, EUA, quan tenia 15 anys, on també va començar a estudiar actuació, modelatge i a fer audicions. Va obtenir diversos anuncis impresos i comercials de televisió.

### Actuació

Va començar la seva carrera a l'actuació amb petits papers a programes de televisió com Unfabulous, Zoey 101, Hannah Montana, iCarly i Sunday! Sunday! Sunday!. A principis del 2008 va protagonitzar la pel·lícula de televisió Princess.
El 2008 va obtenir el paper de Macy Misa a JONAS L.A..
També ha aparegut amb un paper recurrent a la sèrie de televisió d'ABC Family Make It or Break It del 2009 al 2010. El setembre del 2009 va començar a filmar la pel·lícula Accused at 17, la qual va estrenar-se l'abril del 2010, i el juliol va començar a filmar Mean Girls 2 juntament amb Jennifer Stone, Meaghan Martin, Claire Holt i Maiara Walsh, estrenada el 2011. L'octubre del 2013 va protagonitzar un paper a Ravenswood, una spin-off de Pretty Little Liars.

## Filmografia

Pel·lícules :
| Any | Títol | Personatge | Notes |
| 2008 | Princess | Jitter Bug | Protagonista |
| 2008 | Sunday! Sunday! Sunday! | Dana | Secundari |
| 2010 | Accused at 17 | Bianca | Protagonista |
| 2011 | Mean Girls 2 | Hope Plotkin | Protagonista |
| 2012 | Lukewarm | Jessie | Protagonista |
| 2013 | Red Line | Tori | Protagonista |
| 2014 | Never | Meghan | Protagonista |
| Sèries de televisió ||||
| Any | Títol | Personatge | Notes |
| 2005 | Unfabulous | Cheerleader #3 | 1 episodi |
| 2007 | Zoey 101 | Maria | 2 episodis |
| 2007 | Hannah Montana | Marissa Hughes | 1 episodi |
| 2008 | iCarly | Tasha | 1 episodi |
| 2009 | Imagination Movers | Cinderella | 1 episodi |
| 2009 — 2012 | Make It or Break It | Kelly Parker | 17 episodis |
| 2009 — 2010 | JONAS L.A. | Macy Misa | 33 episodis |
| 2011 | Ringer | Monica Reynolds | 1 episodi |
| 2012 — 2016 | Beauty & the Beast | Heather Chandler | Repartiment regular |
| 2013 | Pretty Little Liars | Miranda Collins | 1 episodi |
| 2013 — 2014 | Ravenswood | Miranda Collins | 10 episodis |

## Referències

* ↑ «UL announces actress Nicole Anderson as international spokesperson and newest safety smart ambassador». Underwriters Laboratories. [Consulta: 29 agost 2009].
* ↑ «Nicole Anderson Quit Gymnastics After Winning Nationals». Starlitnews.com. Arxivat de l'original el 3 de desembre de 2012. [Consulta: 29 agost 2010].
* ↑ «More JONAS News». Sprinkle Pop Online. Arxivat de l'original el 25 de desembre de 2010. [Consulta: 3 setembre 2010].
* ↑ «http://justjaredjr.buzznet.com/2009/09/14/nicole-anderson-is-accused-at-seventeen/». Arxivat de l'original el 28 de setembre de 2010. [Consulta: 19 setembre 2010].